ธนิต อยู่โพธิ์
นายธนิต อยู่โพธิ์ เกิดเมื่อวันที่ 20 ตุลาคม พ.ศ. 2450 ที่ตำบลหนองโพ อำเภอตาคลี จังหวัดนครสวรรค์ ต่อมาภายหลังได้เข้ารับราชการในกรมศิลปากร จนกระทั่งเป็นอธิบดีกรมศิลปากร ตั้งแต่วันที่ 15 ตุลาคม พ.ศ. 2499 ได้รับยกย่องเป็นบุคคลดีเด่นแห่งชาติ สาขาพัฒนาการสังคม (ด้านศิลปวัฒนธรรม) เมื่อ พ.ศ. 2535 เสียชีวิตเมื่อปี พ.ศ. 2547
วีระ โรจน์พจนรัตน์
วีระ โรจน์พจนรัตน์ เริ่มรับราชการในตำแหน่งสถาปนิก ระดับ 3 ประจำโครงการอุทยานประวัติศาสตร์สุโขทัย กรมศิลปากร เมื่อปี พ.ศ. 2521 เป็นเลขานุการกรมศิลปากร ในปี พ.ศ. 2536 ถึงปี พ.ศ. 2542 เป็นรองอธิบดีกรมศิลปากร ในปี พ.ศ. 2542 ถึงปี พ.ศ. 2546 และเป็นรองปลัดกระทรวงวัฒนธรรม ในปี พ.ศ. 2546 ถึงปี พ.ศ. 2549